**หลักสูตรอบรมระยะสั้น (CMU MOOC)**

พื้นฐานการพยาบาลด้านการให้ยาระงับความรู้สึก **(Fundamentals of Anesthesia Nursing)**

**1. ข้อมูลทั่วไป**

ประกอบไปด้วย

**1.1 ชื่อหลักสูตร** พื้นฐานการพยาบาลด้านการให้ยาระงับความรู้สึก

(Fundamentals of Anesthesia Nursing)

**1.2 ดำเนินการโดย** การพยาบาลวิสัญญี ภาควิชาวิสัญญีวิทยา คณะแพทยศาสตร์

**1.3 ผู้รับผิดชอบหลักสูตร**

1. ชื่อ-สกุล นางเกศกนก ศรีวิทะ

ตำแหน่ง พยาบาลวิชาชีพ

เบอร์โทร 084-1733155

อีเมล [katekanog.s@cmu.ac.th](mailto:katekanog.s@cmu.ac.th)

1. ชื่อ-สกุล ดร.วิศิษฐ์ ศิริภูวนันท์

ตำแหน่ง พยาบาลวิชาชีพ

เบอร์โทร 081-7650691

อีเมล [visith.s@cmu.ac.th](mailto:visith.s@cmu.ac.th)

1. ชื่อ-สกุล รศ.ดร.พญ.ปรางค์มาลี ลือชารัศมี

ตำแหน่ง อาจารย์ประจำภาควิชาวิสัญญีวิทยา

เบอร์โทร 089-7592647

อีเมล [prangmalee.l@cmu.ac.th](mailto:prangmalee.l@cmu.ac.th)

**1.4 จำนวน**รับสมัคร รุ่นละ 50 คน (เปิดอบรมเมื่อมีจำนวนผู้ลงทะเบียนขั้นต่ำ 1 คน/รุ่น)

**1.5 กลุ่มเป้าหมาย ผู้เรียนวัยทำงาน และผู้ที่สำเร็จการศึกษาหลักสูตรพยาบาลศาสตร์**

1. **พยาบาลวิชาชีพใหม่ ที่อยู่ระหว่างการเตรียมความพร้อมเพื่อศึกษาต่อในระดับเฉพาะทางด้านวิสัญญีพยาบาล**
2. **พยาบาลวิชาชีพที่ปฏิบัติงานในห้องผ่าตัด ห้องพักฟื้น หรือหอผู้ป่วยวิกฤติหลังผ่าตัด ซึ่งมีหน้าที่ร่วมดูแลผู้ป่วยที่ได้รับยาระงับความรู้สึก**
3. **พยาบาลวิชาชีพที่ต้องการเปลี่ยนสายงานเข้าสู่งานด้านวิสัญญี หรือผู้ที่ต้องการเสริมสร้างความรู้เพื่อเตรียมพร้อมในการศึกษาต่อเฉพาะทาง**

**2. ข้อมูลเฉพาะของหลักสูตร**

**2.1 หลักการและเหตุผล**

วิสัญญีพยาบาลมีบทบาทสำคัญในการดูแลผู้ป่วยที่ได้รับบริการทางวิสัญญี โดยให้การดูแลอย่างครอบคลุมทั้งในระยะก่อน ระหว่าง และหลังการให้ยาระงับความรู้สึก บทบาทของวิสัญญีพยาบาลไม่ได้จำกัดเพียงการดูแลผู้ป่วยเท่านั้น แต่ยังรวมถึงการประสานงานกับทีมวิสัญญีแพทย์ ศัลยแพทย์ พยาบาลผ่าตัด และพยาบาลห้องพักฟื้น เพื่อให้การรักษาดำเนินไปอย่างราบรื่นและปลอดภัย

การให้ยาระงับความรู้สึก (Anesthesia) เป็นกระบวนการทางการแพทย์ที่ต้องอาศัยความแม่นยำและความระมัดระวังอย่างสูง เพื่อให้การดูแลผู้ป่วยมีประสิทธิภาพและปลอดภัย วิสัญญีพยาบาลต้องสามารถประเมินสภาพผู้ป่วย เตรียมความพร้อมก่อนการให้ยา บริหารยาระงับความรู้สึกและยาที่เกี่ยวข้อง ตลอดจนให้การพยาบาลในระยะหลังการให้ยาระงับความรู้สึกได้อย่างเหมาะสม ความชำนาญในการใช้เครื่องมือดมยาสลบ เครื่องเฝ้าระวังทางวิสัญญี และทักษะในการจัดท่าผ่าตัดเป็นสิ่งสำคัญสำหรับวิสัญญีพยาบาล นอกจากนี้ การทำงานร่วมกับทีมสหสาขาวิชาชีพและการติดตามสถานะผู้ป่วยอย่างใกล้ชิดในทุกขั้นตอน ล้วนเป็นหัวใจสำคัญของการให้บริการวิสัญญีที่ปลอดภัยและมีคุณภาพ ทั้งยังต้องยึดถือหลักจริยธรรมวิชาชีพและมาตรฐานความปลอดภัยสูงสุดในการดูแลผู้ป่วย

โครงการอบรมนี้ไม่ใช่หลักสูตรการอบรมพยาบาลวิสัญญี 1 ปี และไม่ก่อให้เกิดสถานะวิชาชีพใหม่ ได้รับการออกแบบเพื่อเสริมสร้างความรู้ ความเข้าใจ ที่จำเป็นด้านการพยาบาลในกระบวนการให้ยาระงับความรู้สึก เนื้อหาครอบคลุมตั้งแต่การประเมินผู้ป่วย การบริหารยา การใช้เครื่องมือและอุปกรณ์วิสัญญี การดูแลผู้ป่วยในสภาวะต่าง ๆ ทั้งในกรณีของการใช้ยาระงับความรู้สึกทั่วไป (General Anesthesia) และการระงับความรู้สึกเฉพาะส่วน (Regional Anesthesia) รวมถึงการดูแลผู้ป่วยหลังการให้ยา (Post Anesthetic Care) และการจัดการความเสี่ยงที่เกี่ยวข้อง เหมาะสำหรับพยาบาลวิชาชีพที่เตรียมศึกษาต่อเฉพาะทางด้านวิสัญญี พยาบาลที่ปฏิบัติงานในห้องผ่าตัด ห้องพักฟื้น หรือหอผู้ป่วยวิกฤติหลังผ่าตัด ตลอดจนพยาบาลที่สนใจเปลี่ยนสายงานเข้าสู่งานด้านวิสัญญี โดยเน้นการเสริมสร้างความรู้เบื้องต้นและเตรียมความพร้อมในการเรียนหรือทำงานในบริบทที่เกี่ยวข้องกับวิสัญญี เพื่อเพิ่มความมั่นใจและความสามารถในการดูแลผู้ป่วยอย่างปลอดภัยและมีประสิทธิภาพในอนาคตต่อไป

2.2 **วัตถุประสงค์**

1. **เพื่อพัฒนาความรู้ และความเข้าใจเบื้องต้นการพยาบาลด้านการให้ยาระงับความรู้สึก ส่งเสริมการดูแลผู้ป่วยที่ได้รับยาระงับความรู้สึกให้มีความปลอดภัยและสอดคล้องกับมาตรฐานวิชาชีพ**
2. **เพื่อเตรียมความพร้อมให้พยาบาลวิชาชีพที่มีความสนใจศึกษาต่อในระดับเฉพาะทางด้านวิสัญญีพยาบาล หรือผู้ที่ต้องการเปลี่ยนสายงานเข้าสู่งานด้านการให้ยาระงับความรู้สึก**

**2.3 โครงสร้าง**และ**เนื้อหาของหลักสูตร**

**หลักสูตรอบรมนี้ใช้ระยะเวลาการเรียนรู้ทั้งหมด 17 ชั่วโมง จัดการเรียนรู้ในรูปแบบ การบรรยายผ่านคลิปวิดีโอ (**Video Lecture) **เพื่อให้ผู้เรียนสามารถเข้าถึงเนื้อหาได้อย่างสะดวกและยืดหยุ่นตามเวลาที่เหมาะสม โดยหลักสูตรประกอบด้วยเนื้อหาทั้งหมด 16 หัวข้อ ครอบคลุมสาระสำคัญด้านการพยาบาลในกระบวนการให้ยาระงับความรู้สึก เนื้อหาแต่ละหัวข้อได้ผ่านการตรวจสอบและรับรองความถูกต้องโดย ผู้ทรงคุณวุฒิ ได้แก่ อาจารย์วิสัญญีแพทย์**

**อาจารย์พยาบาลและวิสัญญีพยาบาล เพื่อให้มั่นใจว่าเนื้อหาที่ใช้ในการอบรมมีความถูกต้อง ครอบคลุม หัวข้อมีดังนี้**

| **หัวข้อที่** | หัวข้ออบรม | **ระยะเวลา** |
| --- | --- | --- |
| 1 | บทบาทของหน้าที่พยาบาลวิสัญญีสมรรถนะและจริยธรรมวิชาชีพ | **1.5 ชั่วโมง** |
| 2 | การประเมินผู้ป่วยและการเตรียมผู้ป่วยก่อนการให้ยาระงับความรู้สึก | **1 ชั่วโมง** |
| 3 | Patients safety in anesthesia | **1 ชั่วโมง** |
| 4 | การเตรียมความพร้อมก่อนให้ยาระงับความรู้สึก | **1 ชั่วโมง** |
| 5 | การบริหารยาวิสัญญีและยาที่เกี่ยวข้อง | **1.5 ชั่วโมง** |
| 6 | การพยาบาลผู้ป่วยที่ได้รับการให้ยาระงับความรู้สึกทั่วไป (General Anesthesia) | **1 ชั่วโมง** |
| 7 | การพยาบาลผู้ป่วยที่ได้รับการให้ยาระงับความรู้สึกเฉพาะส่วน (Regional Anesthesia) | **1 ชั่วโมง** |
| 8 | การพยาบาลผู้ป่วยที่ได้รับยาสงบประสาท (sedative) ที่เข้ารับบริการทางวิสัญญี | **1 ชั่วโมง** |
| 9 | การใช้งานเครื่องดมยาสลบ และเครื่องเฝ้าระวังทางวิสัญญี (machine and monitors) | **1 ชั่วโมง** |
| 10 | การจัดท่าผู้ป่วยในการผ่าตัด | **1 ชั่วโมง** |
| 11 | การพยาบาลผู้ป่วยที่ได้รับยาระงับความรู้สึกในผู้ป่วยผ่าตัดส่องกล้อง (Laparoscopy) | **1 ชั่วโมง** |
| 12 | การพยาบาลผู้ป่วยที่ได้รับอุบัติเหตุกรณีที่เข้ารับการผ่าตัดฉุกเฉินภายใต้การระงับความรู้สึกแบบทั่วร่างกาย | **1 ชั่วโมง** |
| 13 | การพยาบาลหลังให้ยาระงับความรู้สึก (post anesthetic care) | **1 ชั่วโมง** |
| 14 | หัตถการพื้นฐานที่เกี่ยวข้องการให้ยาระงับความรู้สึก | **1 ชั่วโมง** |
| 15 | การป้องกันและควบคุมการติดเชื้อในโรงพยาบาลและอาชีวอนามัยและความปลอดภัย | **1 ชั่วโมง** |
| 16 | Risk management in anesthesia and risk communication | **1 ชั่วโมง** |
| **รวม** | | 17 ชั่วโมง |

2.4 **การวัดและประเมินผล (Course Evaluation)**

**ผู้เรียนต้องเข้าเรียนครบทุกหัวข้อ โดยมีเกณฑ์การประเมินด้านการวิเคราะห์ข้อมูลตามผลลัพธ์  
การเรียนรู้ (**Learning Outcomes) **ดังนี้**

1. **เพื่อให้ผู้เรียนมีความรู้พื้นฐานการพยาบาลด้านการให้ยาระงับความรู้สึกได้อย่างถูกต้องตามมาตรฐาน**
2. **เพื่อให้ผู้เรียนมีความรู้การจัดการภาวะแทรกซ้อน การจัดการความเสี่ยง ก่อน ระหว่างและหลังให้ยาระงับความรู้สึกได้อย่างมีประสิทธิภาพ**

| **หัวข้อการเรียนรู้** | **ผลลัพธ์**  **การเรียนรู้ (LO)** | **วิธีการประเมินผล** |
| --- | --- | --- |
| 1. บทบาทของหน้าที่พยาบาลวิสัญญีสมรรถนะและจริยธรรมวิชาชีพ | LO**1** | 1. **แบบทดสอบก่อนเรียน (Pre-test)** ผู้เรียนต้องทำแบบทดสอบให้ครบ ทุกหัวข้อ (คะแนนในส่วนนี้จะไม่นำมาเป็นคะแนนในการประเมิน) 2. **แบบทดสอบและแบบฝึกหัดเพื่อประเมินผลการอบรม**   ผู้เรียนจะต้องผ่านเกณฑ์การประเมินโดยมีคะแนนรวมไม่ต่ำกว่าร้อยละ 70 (70 คะแนนขึ้นไปจากคะแนนเต็ม 100)  การประเมินแบ่งออกเป็น 3 ส่วน ดังนี้   * 1. **แบบทดหลังเรียน (Post-Test)** เป็นแบบทดสอบปรนัย ผู้เรียนต้องทำแบบทดสอบให้ครบทุกหัวข้อ โดยในแต่ละหัวข้อต้องได้คะแนนไม่ต่ำกว่าร้อยละ 70 จึงจะสามารถเรียนหัวข้อต่อไปได้ คะแนนรวม เต็ม 50 คะแนน ต้องได้อย่างน้อย 35 คะแนนจึงถือว่าผ่าน และสามารถเข้าสู่กิจกรรมในข้อถัดไป   2. **วิเคราะห์สถานการณ์สมมติ**   ผู้เรียนจะได้รับสถานการณ์จำลองเพื่อฝึกวิเคราะห์อุบัติการณ์ความเสี่ยง พร้อมทั้งนำเสนอแนวทางในการป้องกันและแก้ไขปัญหา กิจกรรมนี้มีคะแนนเต็ม 10 คะแนน ต้องได้อย่างน้อย 7 คะแนนจึง จะผ่านเกณฑ์   * 1. **แบบฝึกหัดนำเสนอกรณีศึกษา**   โดย ผู้เรียนเลือกกรณีศึกษา 1 กรณี (ตอบคำถามย่อย 4 ข้อ) คะแนนเต็ม 40 คะแนนต้องได้คะแนนอย่างน้อย 28 คะแนน  หมายเหตุ ข้อ 2.2 และ 2.3 ให้ผู้เรียนส่งงานโดยแนบเป็นไฟล์ จากนั้นผู้รับผิดชอบ หลักสูตรจะเป็นผู้ตรวจ และให้คะแนน ผ่านระบบ CMU MOOC |
| 1. การประเมินผู้ป่วยและการเตรียมผู้ป่วยก่อนการให้ยาระงับความรู้สึก | LO**1**, LO2 |
| 1. Patient safety in anesthesia | LO**1** |
| 1. การเตรียมความพร้อมก่อนให้ยาระงับความรู้สึก | LO**1**, LO2 |
| 1. การบริหารยาวิสัญญีและยาที่เกี่ยวข้อง | LO**1**, LO2 |
| 1. การพยาบาลผู้ป่วยที่ได้รับการให้ยาระงับความรู้สึกทั่วไป (General Anesthesia) | LO**1**, LO2 |
| 1. การพยาบาลผู้ป่วยที่ได้รับการให้ยาระงับความรู้สึกเฉพาะส่วน (Regional Anesthesia) | LO**1,** LO**2** |
| 1. การพยาบาลผู้ป่วยที่ได้รับยาสงบประสาท (sedative) ที่เข้ารับบริการทางวิสัญญี | LO1, LO2 |
| 1. การใช้งานเครื่องดมยาสลบ และ เครื่องเฝ้าระวังทางวิสัญญี (machine and monitors) | LO**1** |
| 1. การจัดท่าผู้ป่วยในการผ่าตัด | LO**1**, LO2 |
| 1. การพยาบาลผู้ป่วยที่ได้รับยาระงับความรู้สึกในผู้ป่วยผ่าตัดส่องกล้อง (Laparoscopy) | LO**1**, LO2 |
| 1. การพยาบาลผู้ป่วยที่ได้รับอุบัติเหตุกรณีที่เข้ารับการผ่าตัดฉุกเฉินภายใต้การระงับความรู้สึกแบบทั่วร่างกาย | LO**1**, LO2 |
| 1. การพยาบาลหลังให้ยาระงับความรู้สึก (post anesthetic care) | LO**1**, LO2 |
| 1. หัตถการพื้นฐานที่เกี่ยวข้องการให้ยาระงับความรู้สึก | LO**1** |
| 1. การป้องกันและควบคุมการติดเชื้อในโรงพยาบาลและอาชีวอนามัยและความปลอดภัย | LO**1** |
| 1. Risk management in anesthesia and risk communication | LO**1**, LO2 |

**การพิจารณาสำเร็จการอบรมหลักสูตร** ผู้เรียนจะต้องผ่านการประเมินทั้งแบบทดสอบปรนัย และกรณีศึกษาและสถานการณ์สมมติ ดังนี้

1. แบบทดสอบก่อนเรียน (Pre-test) แบบปรนัย

ผู้เรียนต้องทำแบบทดสอบก่อนเรียนในแต่ละหัวข้อ เพื่อประเมินความรู้พื้นฐานก่อนเข้าสู่บทเรียน (คะแนนที่ได้จากการทำแบบทดสอบนี้จะไม่นำมาคิดเป็นคะแนนในการประเมิน)

1. แบบทดสอบและแบบฝึกหัดเพื่อประเมินผลการอบรม

ผู้เรียนจะต้องผ่านเกณฑ์การประเมินโดยมีคะแนนรวมไม่ต่ำกว่าร้อยละ 70 (70 คะแนนขึ้นไปจากคะแนนเต็ม 100) การประเมินแบ่งออกเป็น 3 ส่วน ดังนี้

1. แบบทดสอบหลังเรียน (Post-Test)

เป็นแบบทดสอบปรนัย ผู้เรียนต้องทำแบบทดสอบให้ครบทุกหัวข้อ โดยในแต่ละหัวข้อต้องได้คะแนนไม่ต่ำกว่าร้อยละ 70 จึงจะสามารถเรียนหัวข้อต่อไปได้ คะแนนรวมเต็ม 50 คะแนน ต้องได้อย่างน้อย 35 คะแนนจึงถือว่าผ่าน และสามารถเข้าสู่กิจกรรมในข้อถัดไป

1. การวิเคราะห์สถานการณ์สมมติ

ผู้เรียนจะได้รับสถานการณ์จำลองเพื่อฝึกวิเคราะห์อุบัติการณ์ความเสี่ยง พร้อมทั้งนำเสนอแนวทางในการป้องกันและแก้ไขปัญหา กิจกรรมนี้มีคะแนนเต็ม 10 คะแนน ต้องได้อย่างน้อย 7 คะแนนจึงจะผ่านเกณฑ์

1. แบบฝึกหัดกรณีศึกษา

ผู้เรียนต้องเลือกกรณีศึกษา 1 กรณี และตอบคำถามย่อยจำนวน 4 ข้อ กิจกรรมนี้มีคะแนนเต็ม 40 คะแนน ต้องได้อย่างน้อย 28 คะแนนจึงจะผ่านเกณฑ์

**หมายเหตุ**

* ข้อ 2.2 และ 2.3 ผู้เรียนต้องส่งแบบฝึกหัดในรูปแบบไฟล์แนบผ่านระบบ CMU MOOC โดยจะมีผู้รับผิดชอบหลักสูตรเป็นผู้ตรวจและประเมินคะแนน
* ประกาศนียบัตรและหน่วยคะแนนการศึกษาต่อเนื่อง เมื่อผู้เรียน ผ่านเกณฑ์การประเมินทุกส่วน (Post-test, วิเคราะห์สถานการณ์ และกรณีศึกษา) โดยได้คะแนนรวม ไม่ต่ำกว่าร้อยละ 70 จะได้รับประกาศนียบัตรที่ ออกโดย คณะแพทยศาสตร์ มหาวิทยาลัยเชียงใหม่ หน่วยคะแนนการศึกษาต่อเนื่องทางการพยาบาล (CNEU) จำนวน 17 หน่วย ตามการรับรองจาก สภาการพยาบาล โดยประกาศนียบัตรนี้ใช้รับรองการเข้าร่วมอบรมเพื่อการพัฒนาความรู้ ความเข้าใจทางวิชาชีพ ไม่สามารถนำไปใช้เป็นหลักฐานรับรองสมรรถนะวิชาชีพเฉพาะทาง

**3. คำสำคัญสำหรับการสืบค้น (keyword)** **และคำอธิบายหลักสูตรอย่างย่อ**

3.1 **คำสำคัญสำหรับการสืบค้น (keyword)**

วิสัญญีพยาบาล (Anesthesia Nursing) การให้ยาระงับความรู้สึก (Anesthesia) การดูแลผู้ป่วย (Patient Care) **การเตรียมตัวพยาบาล (**Nurse Preparation) **การศึกษาต่อเฉพาะทาง (**Advanced Nursing Education) **นวัตกรรมการเรียนรู้(**Learning Innovation) **การพัฒนาศักยภาพยาบาล(**Nurse Development)

3.2 **คำอธิบายหลักสูตรอย่างย่อ**

หลักสูตร “พื้นฐานการพยาบาลด้านการให้ยาระงับความรู้สึก” จัดทำขึ้นเพื่อเสริมสร้างความรู้ ความเข้าใจ พื้นฐานที่สำคัญเกี่ยวกับการดูแลผู้ป่วยที่ได้รับยาระงับความรู้สึก ทั้งในระยะก่อน ระหว่าง และหลังการให้ยา โดยเนื้อหาครอบคลุมตั้งแต่การประเมินผู้ป่วย การบริหารยา การใช้เครื่องมือและอุปกรณ์วิสัญญี การดูแลผู้ป่วยในสภาวะต่าง ๆ ทั้งในกรณีของการใช้ยาระงับความรู้สึกทั่วไป และการระงับความรู้สึกเฉพาะส่วน (Regional Anesthesia) รวมถึงการดูแลผู้ป่วยหลังการให้ยา (Post Anesthetic Care) และการจัดการความเสี่ยงที่เกี่ยวข้องเบื้องต้น

หลักสูตรนี้เหมาะสำหรับพยาบาลวิชาชีพใหม่ หรือผู้ที่สนใจเตรียมความพร้อมเพื่อศึกษาต่อเฉพาะทางด้านวิสัญญีพยาบาล รวมถึงพยาบาลที่ปฏิบัติงานในห้องผ่าตัด ห้องพักฟื้น หรือหอผู้ป่วยวิกฤตหลังผ่าตัด โดยเน้นการเรียนรู้ในรูปแบบวิดีโอบรรยาย พร้อมแบบฝึกหัดและการประเมินผลแบบองค์รวม เพื่อเพิ่มพูนความมั่นใจในการดูแลผู้ป่วยอย่างปลอดภัยและมีประสิทธิภาพ

ผู้เข้ารับการอบรมที่เข้าร่วมครบตามระยะเวลาที่กำหนด และผ่านเกณฑ์การประเมินผลของหลักสูตร จะได้รับประกาศนียบัตรผ่านการอบรมระยะสั้นจากคณะแพทยศาสตร์ มหาวิทยาลัยเชียงใหม่ โดยประกาศนียบัตรนี้ใช้รับรองการเข้าร่วมอบรมเพื่อการพัฒนาความรู้ ความเข้าใจทางวิชาชีพ ไม่สามารถนำไปใช้เป็นหลักฐานรับรองสมรรถนะวิชาชีพเฉพาะทาง พร้อมทั้งได้รับหน่วยคะแนนการศึกษาต่อเนื่องทางการพยาบาล (CNEU) จำนวน 17 หน่วย ตามที่ได้รับการรับรองจากสภาการพยาบาล

**4. ช่วงวัน-เวลาของการรับสมัคร**

**รุ่นที่ 1** เปิดรับสมัคร วันที่ 1 มิถุนายน 2568 เวลา 08.30 น.

ปิดรับสมัคร วันที่ 30 กรกฎาคม 2568 เวลา 16.30 น.

**รุ่นที่ 2** เปิดรับสมัคร วันที่ 1 กันยายน 2568 เวลา 08.30 น.

ปิดรับสมัคร วันที่ 31 มกราคม 2569 เวลา 16.30 น.

**5. ช่วงวัน-เวลาของการชำระค่าธรรมเนียมในการอบรม**

**รุ่นที่ 1** ตั้งแต่วันที่ทำการสมัคร ถึงวันที่ 30 กรกฎาคม 2568 เวลา 16.30 น.

**รุ่นที่ 2** ตั้งแต่วันที่ทำการสมัคร ถึงวันที่ 31 มกราคม 2569 เวลา 16.30 น.

**6. ช่วงวัน-เวลาของการอบรม รูปแบบการอบรม และสถานที่ในการอบรม**

ช่วงวันอบรม **รุ่นที่ 1** วันที่ 1 มิถุนายน 2568 - 30 กันยายน 2568

**รุ่นที่ 2** วันที่ 3 ตุลาคม 2568 - 3 เมษายน 2569

รูปแบบการอบรม รูปแบบ Online (Video Clip ผ่าน CMU MOOC) และเอกสารแนบไฟล์กรณีศึกษาและการวิเคราะห์สถานการณ์ รวม 2 ข้อ

**7. ช่วงวันของการส่งผลการอบรม / วันประกาศผลการศึกษา**

ภายใน 3-5 วันทำการ หลังจากผู้เรียนเข้ารับการประเมิน

**8. ประเภทของหลักสูตร**

เป็นการอบรมรูปแบบออนไลน์ผ่าน CMU MOOC ไม่มีการรับรองสมรรถนะหรือเก็บสะสมหน่วยกิต

**9. ค่าธรรมเนียมในการอบรม**

1,250 บาท/คน (ไม่รวมค่าบำรุงมหาวิทยาลัย 600 บาท/คน)

**10. แหล่งที่มาของงบประมาณการเปิดหลักสูตร**

ดำเนินการจัดหลักสูตรโดยใช้งบประมาณจากส่วนงาน

**11. ข้อมูลในการติดต่อสอบถาม**

1. ชื่อ-สกุล นางเกศกนก ศรีวิทะ

เบอร์โทร 084-1733155

อีเมล [katekanog.s@cmu.ac.th](mailto:katekanog.s@cmu.ac.th)

1. ชื่อ-สกุล ดร.วิศิษฐ์ ศิริภูวนันท์

ตำแหน่ง พยาบาลวิชาชีพ

เบอร์โทร 081-7650691

อีเมล [visith.s@cmu.ac.th](mailto:visith.s@cmu.ac.th)

1. ชื่อ-สกุล รศ.ดร. พญ. ปรางค์มาลี ลือชารัศมี

ตำแหน่ง อาจารย์ประจำภาควิชาวิสัญญี

เบอร์โทร 089-7592647

อีเมล [prangmalee.l@cmu.ac.th](mailto:prangmalee.l@cmu.ac.th)

**12. เงื่อนไขคุณสมบัติของผู้สมัคร**

เป็นผู้ที่สำเร็จการศึกษาหลักสูตรพยาบาลศาสตร์ หรือพยาบาลศาสตรบัณฑิตยังไม่ผ่านอบรมวิสัญญีพยาบาลหลักสูตร 1 ปี

**13. เอกสารหลักฐานที่ใช้ประกอบการพิจารณาคัดเลือกผู้สมัคร**

**13.1 เอกสารที่ใช้ประกอบการพิจารณา**

สำเนาใบประกอบวิชาชีพ หรือสำเนาบัตรสมาชิกการพยาบาล

**13.2 ข้อมูลการลงทะเบียนเพื่อสมัครเข้าอบรมหลักสูตร**

1. คำนำหน้าชื่อ และชื่อ-นามสกุล (ภาษาไทยและภาษาอังกฤษ)
2. สังกัด/สถานที่ปฏิบัติงาน
3. แผนกที่ท่านประจำอยู่ในโรงพยาบาล (Ward)
4. เลขที่สมาชิกใบอนุญาตประกอบวิชาชีพ พร้อมแนบไฟล์ใบกระกอบวิชาชีพ
5. เลขที่ใบอนุญาตประกอบวิชาชีพ พร้อมแนบไฟล์ใบกระกอบวิชาชีพ

**14. ส่วนลดค่าธรรมเนียมการอบรม/ค่าบำรุงมหาวิทยาลัย**

ยกเว้นค่าบำรุงมหาวิทยาลัย สำหรับนักศึกษา ผู้ปฏิบัติงานใมหาวิทยาลัยเชียงใหม่ หรือผู้ที่สำเร็จการศึกษาจากมหาวิทยาลัยเชียงใหม่

**15. หมวดหมู่การเรียนรู้**

🞏 วิทยาศาสตร์ / เทคโนโลยี / นวัตกรรม 🞏 การงาน / การอาชีพ

🗹 วิทยาศาสตร์สุขภาพ 🞏 ภาษา / การพัฒนาตนเอง

🞏 การวิจัย / วิชาการ / ศึกษาต่อ 🞏 ดนตรี / ศิลปะ / กราฟิก / การถ่ายภาพ / งานอดิเรก

🞏 มนุษยศาสตร์ / สังคมศาสตร์ 🞏 เกษตรกรรม / ธรรมชาติ / สิ่งแวดล้อม

🞏 การเงิน / การบัญชี / การตลาด / การลงทุน 🞏 ความรู้ทั่วไป